63. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.Α7α/Οίκ. 3256 της 13 Απρ./5  Μαΐου 1982 (ΦΕΚ Β΄236) Χρήση βιβλιαρίων νοσηλείας Έχοντας υπόψη: 1.Τις διατάξεις του άρθρ.10 του Β.Δ.665/62. 2.Την ερμηνευτική εγκύκλιο αριθ.142501/1962 με την οποία παρασχέθηκαν οδηγίες για την εφαρμογή του 665/62 Β.Δ/τος, αποφασίζουμε: 1.Συμπληρώνουμε την απόφασή μας Α7α/Οίκ. 2136/15.3.1977 και ορίζουμε τα εξής: α.Το βιβλιάριο νοσηλείας είναι αυστηρά προσωπικό και απαγορεύεται η χρησιμοποίησή του για λογαριασμό άλλου προσώπου. β.Η ηθελημένη ή αθέλητη εγκατάλειψη βιβλιαρίου νοσηλείας σε φαρμακεία, κάθε είδους ιατρεία, εργαστήρια και ιδιωτικές κλινικές απαγορεύεται αυστηρότατα. γ.Σε περίπτωση καταστρατηγήσεως των ανωτέρω πέρα από τις διοικητικές κυρώσεις που προβλέπονται από τις εκάστοτε ισχύουσες διατάξεις θα επιβάλλονται στον υπεύθυνο και ποινικές, εφόσον διαπιστωθεί καταδολίευση των συμφερόντων του Δημοσίου από την παράνομη διακίνηση των βιβλιαρίων νοσηλείας. 2.Για την πιστή εφαρμογή των ανωτέρω, καθιστούμε υπεύθυνες τις Δ/νσεις και τα Τμήματα Υγιεινής των Νομαρχιών της Χώρας. 